Laugardaginn 18. apríl næstkomandi verður efnt til ráðstefnu um fornminjar í hættu við strendur landsins vegna ágangs sjávar . Ráðstefnan verður haldin í salnum Kötlu á Hótel Sögu frá klukkan 13:00 - 16:30 . Það eru áhugafólk um minjar í hættu og Minjastofun Íslands sem boða til hennar . Bæði innlendir og erlendir fyrirlesarar fjalla um minjar við ströndina , stöðu mála og hvað hægt er að gera til að takast á við þróunina . Bent hefur verið á að mikill fjöldi minja um allt land sé í stórhættu vegna sjávarrofs . Þær minjar sem ekki síst eru í hættu eru minjar um sjávarútveg og sjósókn Íslendinga frá landnámi og allt fram á 20. öld sem munu að óbreyttu hverfa í sjóinn . Fyrir íbúa Vesturlands er skemmst að minnast afar merkra minja við Gufuskála á Snæfellsnesi sem eru að hverfa í sjóinn og urðu fyrir áföllum í vetur . Nánar má fræðast um ráðstefnuna á Facebook-síðunni Strandminjar í hættu – lífróður .